Toledo Maroons

Toledo Maroons var et profesjonelt amerikansk fotballag basert i Toledo i Ohio som spilte i National Football League (NFL) i  og . Før laget ble med i NFL spilte de i det uoffisielle Ohio League fra 1902 til 1921.

Historie

Opphav
Maroons startet som et semiprofesjonelt lag under navnet Toledo Athletic Association i 1902. Toledo Maroons ble senere stiftet i 1906 med den hensikt at tenåringer kunne begynne å spille der før de eventuelt ble flyttet opp til Association. I 1908 måtte derimot Toledo Athletic Association oppløses etter at eierne av Armory Park, lagets stadion, ikke ville at underlaget skulle bli ødelagt av spillernes fottøy. Til tross for dette fortsatte Maroons å spille på andre baner. Innen 1909 var de tidligere tenåringene blitt voksne, og spilte da mot amatørlag og semiprofesjonelle lag fra nærliggende områder.

Laget begynte å spille mot bedre lag i 1915, inkludert fremtidige NFL-lag som Columbus Panhandles, Dayton Gym Cadets (senere kjent som Dayton Triangles) og Cincinnati Celts.

NFL
Da American Professional Football Association ble organisert i 1920 valgt Toledo å forbli et uavhengig lag. I 1922, etter at ligaen endret navn til National Football League, ble Maroons et medlem.

Maroons’ sesongresultat på 5–2–2 i lagets første sesong i NFL kom takket være en rekke svakere motstanderlag, som sammenlagt gikk 7–23–2 samme år. Maroons forsøkte å sette opp en like enkel terminliste i 1923, men endte da sesongen med et sammenlagtresultat på 3–3–2, inkludert et 28–0 nederlag mot Canton Bulldogs i det som skulle bli lagets siste kamp i Toledo.

Etter 1923-sesongen ble laget beordret om å enten flytte eller legge opp av ligaen. Lagets spillere og personale endte opp med å flytte til Kenosha i Wisconsin og endret navn til Kenosha Maroons før -sesongen, men der eksisterer ikke håndfast bevis på at ligarettighetene til Toledo ble offisielt overført til Kenosha.

Sesongresultater

Referanser

Eksterne lenker 
Ohio History Central: Toledo Maroons

Idrettslag etablert i 1902
Idrettslag opphørt i 1923
Tidligere lag i National Football League
Sport i Ohio
1902 i Ohio
1923 i Ohio